2 วันเก็บหมื่นล.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 1 เม.ย. 2554
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 1 เม.ย. 2554
...ดัชนีปิดไตรมาสแรก แตะสูงสุดเดิม 1,056 จุด แต่ผ่านไม่ได้ แรงขายกลุ่มแบงก์ กดดัชนีอ่อนตัวลงมาปิดที่ 1,047.48 จุด ร่วง 3.19 จุดมูลค่าซื้อขาย 33,073 ล้านบาท 
...ต่างชาติซื้ออีก 4,069 ล้านบาทรวม 2 วันช้อนกว่า 1 หมื่นล้านบาท 
...รายการทำราคาปิด (Window Dressing) เสร็จสิ้นแล้วตั้งแต่ 2 วันก่อน ตลาดรอข่าวผลประกอบการกลุ่มธนาคาร เป็นความหวังกระตุ้นหุ้นเดือนเม.ย.นี้ ส่วนวันนี้ให้ระวังแรงขายทำกำไรจากราคาหุ้นที่ขึ้นมาเร็วจัด
...หุ้น อินโดรามาฯ (IVL) มีบิ๊กล็อต เข้ามามูลค่า 82.4 ล้านบาท เฉลี่ย 53.75 บาท ตลาดดีตัวนี้ดีด้วย
...จีสตีล (GSTEEL) เลื่อนวันประชุมผู้ถือหุ้นเป็นต้นเดือน มิ.ย. เพื่อให้เวลาที่ปรึกษาการเงินอิสระ คอมเมนต์รายการทั้งหมดที่ทำกับอาเซลอร์ มิตตัล ก่อนเข้าบริหารเต็มตัวไตรมาส 3 นี้ 
...เป็นที่สงสัยเหตุอันใด “ศิริวัฒน์ แซนวิส” ถึงออกตัวแรงขวางการถือหุ้นของ เอสบีเค เบฟเวอเรจ บริษัทย่อยซันโตรี เบฟเวอเรจ ของญี่ปุ่น ทั้งที่ไม่ได้เกี่ยวข้องกับแซนวิส หรือไปเกี่ยวกับชาเขียวโออิชิ ของ “เสี่ยเจริญ” เพราะซันโตรีฯ เป็นผู้ผลิตชายอดฮิตของญี่ปุ่น ....เห็นภาพนี้แล้วไม่ต้องคิดซับซ้อน ก็พอคิดกันได้ ?????